open-index/open-wikipedia-markdown huggingface dataset:
Albino González

**Albino González González**, nado en Mones (Petín) en 1915 e finado en Castelló de la Plana en 1981, foi un combatente do bando republicano na Guerra Civil española que estivo cinco anos internado no campo de concentración de Mauthausen.

## Traxectoria 
Cando tivo lugar o golpe de Estado do 18 de xullo de 1936, Albino atopábase na cidade vasca de Donostia, e alí incorporouse ao exército da República, no cal ocupou os postos de capitán, comandante, tenente coronel e, posteriormente, no Exército Popular, exerceu de comisario político, destacando pola súa defensa decidida da República. Foi neste período no que coñeceu a quen acabaría sendo a súa esposa ao cabo de dez anos, María Gómez Torres.

### Exilio en Francia 
Exiliado en Francia no 1939, Albino foi recluído no campo de concentración de Argelès-sur-Mer, xunto con outros moitos republicanos españois. Dende ese lugar, pasou á resistencia francesa, pero cando París foi tomada polos nazis en xullo do 1940, foi novamente internado, desta vez en Mauthausen, xunto con outros 7.000 españois, dos cales se calcula que o 2% eran galegos.

### Internamento en Mauthausen 
Balbino estivo internado no campo de concentración de Mauthausen durante cinco anos, nos cales a súa experiencia organizativa se puxo ao servizo dos demais prisioneiros. Conta o seu fillo que: "*Chegou a ser algo así coma o responsable do barracón*". Ao ser liberado, aos trinta anos de idade, pesaba 36 quilos.

## Correspondencia 
Ao comezo do seu internamento en Argelés, enviou algunhas cartas á súa moza, María Gómez Torres, a través da Cruz Vermella, que segundo o seu fillo María acabou queimando. Dende entón, ela non volveu saber nada del ata que o 6 de agosto do 1945 recibiu unha carta de Albino na que lle informaba:

O fillo da parella, o crítico literario, escritor e tradutor Xesús González Gómez, compilou vinte e seis das cartas que o seu pai lle enviou á súa nai no volume *Cartas a la novia*.

## Vida posterior 
Logo da súa liberación, volveu a Galicia, onde casou coa súa moza aos dous anos, residindo a parella na Rúa. O primeiro 14 de abril que pasou de volta en Galicia, a Garda Civil foi buscalo para recluílo no Cuartel, por mor de ser o aniversario da proclamación da Segunda República. Traballou estes anos coma empresario do chocolate, facéndose socio naquela época de Xosé Quiroga Suárez. No ano 1966 emigraron a Barcelona. Nos últimos anos da súa vida tentou que os Estados alemán e español o indemnizaran pola súa estadía no campo de concentración, petición que só respondeu Alemaña.

## Notas 
## Véxase tamén 
### Ligazóns externas 
* Salgado, Daniel (31/5/2009). "Las voces bajas de la historia", *El País* .
León das cavernas

miniatura|*Panthera spelaea*.
O **león das cavernas** (*Panthera spelaea*) é unha especie extinta do xénero *Panthera* que viviu en Eurasia durante o Plistoceno. É coñecida grazas aos achados en fósiles e máis ás representacións na arte prehistórica.

As súas dimensións eran maiores cás do león actual e se cadra foi un dos felinos máis grandes que existiron tan só por tras do ligre, un híbrido de león con tigresa. O león das cavernas era un 25% maior cós leóns africanos, acadaban os 3 metros de lonxitude e os machos pesaban entre 270 e 320&nbsp;kg namentres que as femias pesaban 175 quilos.

## Notas 
## Véxase tamén 
### Ligazóns externas 
* Felinos prehistóricos, no Messybeast Cat Resource Archive. 
* León americano, por C. R. Harrington, no Yukon Beringia Interpretative Center. 
* The mammoth and the flood, volume 5, capítulo 1, por Hans Krause. 
* Hoyle and cavetigers, do Dinosaur Mailing List. (Groiss) 
* Interacción entre o León das Cavernas Europeo e os Homes primitivos
Ligre

O **ligre** é un felino híbrido nado da unión dunha tigresa e dun león (a unión dunha leoa e dun tigre macho dá un tigrón). O ligre, así como todos os híbridos entre diferentes especies felinas, é o resultado dun cruzamento totalmente artificial. Non se atopa endexamais un híbrido felino dentro da natureza, por mor do afastamento xeográfico, dos períodos diferentes de reprodución e sobre todo do comportamento diferente de cada especie. Tódolos ligres macho coñecidos son estériles, pero as femias poden ser fértiles nalgúns casos.

Unha característica salientable dos ligres é que medran desmesuradamente,e, de feito, considéranse os felinos máis grandes que existen. Isto explícase polo fenómeno xenético da impronta xenética na que xenes que tenden a inhibir o crecemento se expresan ou non nos fillos segundo o sexo do proxenitor do que recibiu os xenes, e neste caso o patrón de expresión non coincide nas dúas especies proxenitoras. As leoas teñen xenes que se expresan que inhiben o crecemento excesivo (que non se expresan no león macho); os tigres macho tamén expresan este tipo de xenes (e as tigresas non). Como os que se aparean son o león e a tigresa, ambos os dous non expresan xenes que tendan a inhibir o crecemento, e o ligre crece desmesuradamente.

## Notas
Autotomía

miniatura|dereita|200px|Araña sen dúas patas
A **autotomía** é a mutilación espontánea que efectúan sobre si mesmos algúns animais para escapar aos seus inimigos. Por exemplo, certas lagartas e píntegas poden separar un segmento importante da súa cola que, en certos casos, volve medrar. O mesmo sucede con algunhas especias de araña.
Tigrón

Un **tigrón** é un felino híbrido nado da unión dun tigre e dunha leoa criados en cativerio. Os tigróns non son tan frecuentes como os híbridos inversos, chamados ligres, produto da unión dun león e dunha tigresa. É pouco probábel que os tigróns se dean na natureza debido a que tigres e leóns non comparten hábitat nin períodos de reprodución e apareamento.

Os tigróns presentan características dos dous proxenitores: con aspecto de leóns con raias de tigres. Medran moito menos cás especies de orixe, debido a que herdan xenes inhibidores de crecemento de ambos os dous pais. Pesan polo xeral arredor dos 150 quilogramos.
Portas do suicidio

miniatura|Portas de abertura inversa nun Delahaye 135MS Cabriolet.
As **portas de suicidio** ou **portas de abertura inversa** son un tipo de portas usadas nos automóbiles, caracterizadas por abrírense en dirección contraria ás portas convencionais.

## Historia 
Noutrora foron empregadas con maior asiduidade, malia que endexamais chegaron a ser maioritarias. Hoxe en día apenas son producidas, por mor entre outros motivos dos numerosos problemas de seguridade que presentan. Así, o propio nome reflicte o aumento do perigo de caída ou succión do pasaxeiro pola parte da porta se esta chega a abrirse namentres o auto está en movemento. O risco potencial é evidente: cando se circula a gran velocidade, o rápido movemento do aire arredor do coche crea unha zona de baixa presión que actúa como unha forza exterior na porta, tentando abrila. O efecto nas portas convencionais é o oposto, facilitando o peche desta.
Forca

*Este artigo trata sobre un método de axustizamento, para o apeiro agrícola véxase **forcada**.*
miniatura|dereita|Forcas e vítimas
**Forca** é a denominación que se dá a un conxunto de tres paus ou vigas, dous fincados na terra e un terceiro enriba destes trabando ambos os dous, no que se daba morte, por medio do aforcamento, é dicir, colgados polo colo, aos condenados a tal pena, e en ocasións aos axustizados pola turbamulta sen seren nin tan sequera condenados.

Por extensión, denomínase tamén forca ao método de execución, homicidio ou suicidio consistente en pendurar unha persoa tras arrodearlle o colo cun lazo. Tamén se denomina forca ao pau que atravesado con outro servía para suxeitar polo colo o condenado e pasealo, para escarmento, polas rúas.

[miniatura|dereita|Panfleto de autor anónimo (1641) — "*A vergoñenta fin de [John Atherton*"]]

O aforcamento ou morte por forca foi un método empregado durante séculos como forma de aplicación da pena capital. Actualmente ten status de legalidade en dous dos estados de Estados Unidos aínda que hai anos que non se aplica. Tamén é legal en Irán, Malaisia, Singapur, a India, o Xapón ou Iraq.

## Véxase tamén
### Ligazóns externas
* Amnistía Internacional
Bruce Barrymore Halpenny

**Bruce Barrymore Halpenny** é un recoñecido historiador militar británico, especialista en aeroportos e aeronaves militares. Tamén é moi coñecido polas historias sobre o seu pantasma e mais os misterios principalmente relacionados coa RAF.

## Traxectoria 
Halpenny esribira sobre aeroportos militares e da historia da RAF, da que era membro, durante a Segunda guerra mundial. Halpenny tamén é coñecido polos seus libros, que son chamados *Ghost Stations*, que se refiren a historias de pantasmas e de misterios e as súas conexións cos aeroportos militares e da RAF. Halpenny foi un personaxe activo nas campañas de numerosas organizacións e causas, especialmente no que se refire a veteranos, viúvas de guerra, feridos e inválidos militares. Falou, así mesmo, sobre a importancia da cultura e da identidade das rexións. Na década de 1970, foi o principal artífice para axudar a permitir ao aeroporto de Pescara tomar voos internacionais.
Kashiba

**Kashiba** (香芝市, かしばし, *Kashiba-shi*) é un concello xaponés da prefectura de Nara. Está situado no centro da rexión de Kinki, ó noroeste da prefectura, na illa de Honshu. A súa superficie é de 24,23&nbsp;km², a poboación é de 74.012 habitantes (2009) e ten unha densidade de poboación de 3.050 hab./km².

O concello de Kashiba limita cos concellos de Katsuragi, Yamatotakada, Kōryō, Kanmaki, Ōji (que son da prefectura de Nara); Kashiwara, Habikino e Taishi (que son da prefectura de Osaca).

## Véxase tamén 
### Ligazóns externas 
* Sitio web oficial da cidade de Kashiba .
Yamatotakada

**Yamatotakada** (大和高田市, やまとたかだし, *Yamatotakada-shi*) é un concello da prefectura de Nara no Xapón. Está situado no centro da rexión de Kinki, no centro-oeste da prefectura, na illa de Honshū. A súa superficie é de 16,49&nbsp;km², a poboación é de 68.794 habitantes (2009) e ten unha densidade de poboación de 4.170 h/km².

O concello de Yamatotakada limita cos concellos de Kashiba, Katsuragi, Gose, Kashihara e Kōryō.
Alan Parsons

**Alan Parsons**, nado en Londres o 20 de decembro de 1948 é un músico e produtor británico. Foi responsábel de parte do éxito dalgúns álbums, coma o *Abbey Road* dos Beatles ou *The Dark Side of the Moon* de Pink Floyd. A banda formada por Parsons The Alan Parsons Project, así como tamén as secuelas posteriores derivadas do grupo tamén gozaron de salientábel éxito comercial.
Carlos Valderrama

**Carlos Alberto Valderrama Palacio**, nado en Santa Marta o 2 de setembro de 1961, é un exfutbolista colombiano, alcumado "*El Pibe*".

Está considerado o máximo expoñente da máis importante xeración de futbolistas colombianos da historia, que se destacaron dende mediados dos anos 1980 a mediados dos '90, xeración da que formaron parte René Higuita, Leonel Álvarez, Freddy Rincón e Faustino Asprilla ou Andrés Escobar, entre outros importantes xogadores.
Nasushiobara

**Nasushiobara** (那須塩原市, なすしおばらし, *Nasushiobara-shi*) é un concello da prefectura de Tochigi no Xapón. Está situado ao norte da rexión de Kantō e ao norte da prefectura, na parte leste da illa de Honshū. A súa superficie é de 592,82&nbsp;km², a poboación é de 116.437 habitantes (2009) e ten unha densidade de poboación de 196 h/km².

A cidade de Nasushiobara foi fundada pola fusión do concello da cidade de *Kuroiso* e dous concellos de vilas do distrito de Nasu ( *Shiobara* e *Nishinasuno*) no ano 2005.

O concello de Nasushiobara limita cos concellos de Nikkō, Shioya, Yaita, Ōtawara, Nasu (que son da prefectura de Tochigi); de Minamiaizu, Shimogō e Nishigō (que son da prefectura de Fukushima).

## Cidades irmandadas 
*  Niiza, prefectura de Saitama, Xapón (2005).
*  Hitachinaka, prefectura de Ibaraki, Xapón (2006).
*  Namerikawa, prefectura de Toyama, Xapón (2006).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Nasushiobara .
Ōtawara

**Ōtawara** (大田原市, おおたわらし, *Ōtawara-shi*) é un concello xaponés da prefectura de Tochigi. Está situado ao norte da rexión de Kanto e ao norte da prefectura, na parte leste da illa de Honshu. A súa superficie é de 354,12&nbsp;km², a poboación é de 78.004 habitantes (2009) e ten unha densidade de poboación de 220 hab./km².

O concello de Ōtawara limita cos concellos de Nasu, Nasushiobara, Yaita, Sakura, Nakagawa (que son da prefectura de Tochigi); Daigo (que é da prefectura de Ibaraki); e Tanagura (este último é da prefectura de Fukushima).

## Cidades irmandadas 
*  Ibara (1984).
*  West Covina (2004).

## Véxase tamén 
### Ligazóns externas 
* Sitio web oficial da cidade de Ōtawara .
Sarah Trimmer

**Sarah Trimmer**, nada o 6 de xaneiro de 1741 e finada o 15 de decembro de 1810, foi unha escritora e crítica de literatura infantil británica.

## Traxectoria
O seu xornal, *The Guardian of Education*, axudou a definir o xénero emerxente, facendo crítica de literatura infantil de forma oficial por vez primeira; tamén creou a primeira recensión histórica da literatura para cativos, estabelecendo un punto de referencia do xénero que os historiadores seguen a empregar na actualidade. O seu libro infantil máis popular, *Fabulous Histories*, inspirou varias historias infantís e seguiu entrando no prelo durante máis dun século.
Andrés Escobar

**Andrés Escobar Saldarriaga**, nado en Medellín o 13 de marzo de 1967 e finado na mesma cidade o 2 de xullo de 1994, foi un futbolista colombiano que competiu pola selección nacional do seu país e mais no seu club, o Atlético Nacional.

## Traxectoria 
O máis destacado da súa carreira foi a participación co seu club na Copa Libertadores de 1989 e coa Selección colombiana no Mundial de Fútbol xogado en Estados Unidos en 1994. Ao regresar ao seu país tras o mundial, despois de marcar un gol en propia meta, foi traxicamente asasinado na súa cidade natal. Escobar formou parte dunha das seleccións máis lembradas do seu país, xogando con deportistas como René Higuita, o Pibe Valderrama, Freddy Rincón, Tino Asprilla, Leonel Álvarez ou o Tren Valencia, entre outros, dirixidos por Pacho Maturana.

## Véxase tamén 
### Ligazóns externas 
* Darío Escobar, pai do futbolista asasinado Andrés Escobar: "*la justicia no existe en Colombia*".
Benjamin Morrell

**Benjamin Morrell**, nado o 5 de xullo de 1795 e finado en 1839, foi un mariño e explorador estadounidense.

## Traxectoria 
Entre 1823 e 1831 realizou catro viaxes de relevancia, principalmente polo océano Antártico, as illas do Pacífico e mais as costas orientais de América. Escribiu un libro de memorias sobre as súas viaxes titulado *A Narrative of Four Voyages* e, a raíz das informacións achegadas nel, gañouse unha pésima reputación como fabulador polas inexactitudes que contiña e tamén pola forma fantasiosa de expoñer as súas experiencias. Con posterioridade, demostrouse que moitas descubertas xeográficss sobre os que informou non existían, especialmente os realizados na Antártida, sendo o caso máis rechamante a inexistente *Nova Groenlandia do Sur*.
Día dos mortos

miniatura|Día dos Mortos|esquerda
O **Día dos Mortos** é unha celebración mexicana de orixe hispánica que honra os defuntos o 2 de novembro, malia que comeza o 1 de novembro (Día de Defuntos), seguindo as celebracións católicas do Día de Todos os Santos. É unha festividade mexicana e estendida tamén por parte de Centroamérica, amais de en moitas comunidades dos Estados Unidos, onde existe unha gran poboación mexicana e centroamericana. A Unesco declarou esta festividade como Patrimonio da Humanidade. O Día dos Mortos é un día festexado tamén no Brasil, como *Día dos Finados*.

## Notas 
## Véxase tamén 
### Outros artigos 
* Samaín
* Magosto
* Día de Tódolos Santos
* Día dos Fieis Defuntos
* Halloween
* Papel picado
* Coco (filme de 2017)
### Ligazóns externas 
* Día dos Mortos, fotos 
* Festas indíxenas: Día dos Mortos
Aeroporto de Tân Sơn Nhất

O **aeroporto da cidade da Tân Sơn Nhất** debe o seu nome á vila onde se sitúa (Cidade Ho Chi Minh), Vietnam, a poucos quilómetros da cidade.

## Aeroliñas e destinos
### Pasaxeiros
### Carga
## Notas
Vilamor

Como topónimo **Vilamor** pode referirse a:

;En Galiza
***Vilamor**, parroquia do concello de Folgoso do Courel;
****Vilamor**, lugar de dita parroquia;
***Vilamor**, parroquia do concello de Mondoñedo;
***Vilamor**, parroquia do concello de Toques;
****Vilamor de Abaixo**, lugar de dita parroquia;
****Vilamor de Arriba**, lugar de dita parroquia;
***Vilamor**, lugar da parroquia de Cangas, no concello de Foz;
***Vilamor**, lugar da parroquia de San Salvador do Mao, no concello do Incio;
***Vilamor**, lugar da parroquia de Piñeiró, no concello do Saviñao;
***Vilamor**, lugar da parroquia de Cumbraos, no concello de Sobrado.

;Cine
****Vilamor***, filme de Ignacio Vilar (2012).

## Véxase tamén
### Outros artigos
Iwade

**Iwade** (岩出市, いわでし, *Iwade-shi*) é un concello xaponés da prefectura de Wakayama. Está situada ao suroeste da rexión de Kinki, ao noroeste da prefectura, na illa de Honshu. A súa superficie é de 38,5&nbsp;km² e a poboación de 52.222 habitantes (2009) e ten unha densidade de poboación de 1.360 hab./km².

O concello de Iwade limita cos concellos de Wakayama, Kinokawa (da prefectura de Wakayama); Hannan e Sennan (da prefectura de Osaca).

## Turismo e lugar de interese 
* Negoro-ji - Templo budista, cuxo pagode está rexistrado como tesouro nacional do Xapón.

## Galería de imaxes 

Ficheiro:Negoroji03s3200.jpg|Pagode do templo Negoro-ji
Ficheiro:Negoroji12s3872.jpg|Patio do templo Negoro-ji
Ficheiro:Masuda house02s3872.jpg|Casa antiga da familia Masuda
Ficheiro:Masuda house01s3872.jpg|Casa antiga da familia Masuda

## Véxase tamén 
### Outros artigos 
* Lista de concellos do Xapón
### Ligazóns externas 
* Sitio oficial da cidade de Iwade
Economía de Afganistán

thumb|left|Ministerio das Finanzas de Afganistán.
A economía de Afganistán recupérase de décadas de conflitos, e mellorou logo da caída do goberno Talibán o ano 2001, especialmente pola axuda estranxeira e a recuperación da agricultura - contribuíron para esta mellora da economía. Para esta recuperación axudou tamén o fin dunha seca que se prolongou por catro anos, e melloras na agricultura. Aínda así o Afganistán é un dos países máis pobres do mundo.

Case a metade da poboación sofre coa falta de vivendas, de auga potable, electricidade e emprego. O goberno do país e os organismos de axuda internacional procuraron nos últimos anos atender estas necesidades básicas con investimentos en infraestrutura, educación, construción de casas, programas de emprego, asistencia médica, e reformas económicas.

## Agricultura 
A economía do Afganistán continúa dependente da agricultura a pesar de apenas 12% de seu territorio ser arable, e menos de 6% ser cultivado. A produción é pouca pola dependencia de caídas de neve e chuvias irregulares, e a irrigación é pouca. Hai pouco uso de máquinas agrícolas, pesticidas e fertilizantes químicos.

## Notas
Miajadas

**Miajadas** é un concello situada ao sur da provincia de Cáceres e practicamente no centro xeográfico de Estremadura.
Coñécese como a "Capital Europea do Tomate".
Ten unha poboación de 10&nbsp;241 habitantes.

Miajadas abrangue dúas entidades locais menores: as *pedanías* de Alonso de Ojeda e Casar de Miajadas, ambas fundadas durante o Plan Badaxoz.

## Notas
Coria

**Coria** ou **Coira** é unha cidade e municipio da provincia de Cáceres, Estremadura (España). Contába con 12.767 habitantes e unha densidade de poboación de 12,40 hab/km² (INE 2007).

## Límites do termo municipal 
O termo municipal de Coria, con 103 km² de superficie, limita con:

* Calzadilla e Guijo de Coria ao norte. 
* Morcillo ao leste. 
* Portaje e Torrejoncillo ao sur. 
* Casas de Don Gómez e Casillas de Coria ao oeste.

## Demografía 
## Notas
Kinokawa

**Kinokawa** (紀の川市, きのかわし, *Kinokawa-shi*) é un concello xaponés da prefectura de Wakayama. Está situado no centro-sur da rexión de Kinki, ao norte da prefectura, na illa de Honshu. A súa superficie é de 228,24&nbsp;km², a poboación é de 66.355 habitantes (2009) e ten unha densidade de poboación de 291 hab./km².

A cidade de Kinokawa foi fundada pola fusión de 5 concellos de vilas do distrito de Naga (Uchita, Kokawa, Naga, Momoyama e Kishigawa) no ano 2005.

O concello de Kinokawa limita cos concellos de Iwade, Wakayama, Kainan, Kimino, Katsuragi (que son da prefectura de Wakayama); Sennan, Izumisano, Kaizuka e Kishiwada (que son da prefectura de Osaca).
Luz zodiacal

[dereita|miniatura|360px|A **luz zodiacal** ó leste no firmamento pouco antes do amencer. Tamén son visibles [Venus e o cúmulo aberto M44.]]
A **luz zodiacal** é unha feble banda de luz, de forma case triangular, que pode verse no ceo nocturno estendéndose ó longo do plano da eclíptica onde se atopan as constelacións do Zodíaco. Cobre o ceo por completo aínda que só é apreciable sobre o plano da eclíptica e é responsable do 60% da luz natural nunha noite sen Lúa. Está causada pola dispersión da luz solar nas partículas de po que se atopan ó longo de todo o Sistema Solar.

## Observación 
A luz zodiacal é moi feble e é completamente invisible nos ceos iluminados por outros obxectos brillantes coma a Lúa ou a contaminación lumínica. Nas latitudes medias do hemisferio norte observase mellor dirixindo a vista cara ao oeste na primavera, despois do crepúsculo, o mirando cara ao leste no outono, un pouco antes do amencer.

Decrece en intensidade lumínica coa distancia con respecto ó Sol. En certas noites moi escuras pódese observar unha banda continua ó longo de toda a eclíptica. En oposición á luz zodiacal, é posible observar un brillo ovalado moi feble coñecido coma Gegenschein.

## Orixe 
A luz solar absorbida polas partículas de po é reemitida novamente coma radiación infravermella en tódalas direccións. Isto causa que as pequenas partículas sexan freadas lentamente pola presión da radiación solar, describindo órbitas cada vez máis pechadas e migrando cara ao Sol (efecto Poynting-Robertson).

Dado que o tempo de vida do po no Sistema Solar é moi reducido comparado coa súa historia, é necesario ter unha fonte continua de novas partículas que manteñan a luz zodiacal. O po xerado polos cometas e nas colisións entre pequenos asteroides manteñen o plano da eclíptica poboado con partículas de po. Nestes anos púidose observar coma a luz zodiacal ten estruturas importantes, incluíndo bandas de absorción ligadas á maior presenza de po producido en familias de asteroides e nos restos concretos da cola dos cometas.

## Véxase tamén 
### Outros artigos 
* Gegenschein

### Ligazóns externas 
*Imaxe astronómica do día, 13 de xuño do 1999.
*Imaxe astronómica do día, 25 de setembro do 2007.
*A Brief History of Observations 
*"Zodiacal Light and the Gegenschein", an essay by J. E. Littleton 
*APOD do 25 de setembro de 2007
Zafra

**Este artigo trata sobre un municipio de Estremadura, para a ferramenta véxase o artigo **engra**.*

**Zafra** é unha cidade estremeña localizada na provincia de Badaxoz.

## Características
miniatura|280px|Praza de Zafra.
É un dos municipios máis importantes da provincia de Badaxoz, cabeza industrial da Comarca Zafra - Río Bodión e a capital do sur de Estremadura. Espérase que nos próximos anos chegue a duplicar a súa poboación debido á súa estratéxica situación no centro dun importante nó de comunicacións que unen varias capitais provinciais e rexionais: Badaxoz, Mérida, Sevilla, Huelva e Córdoba.

En outubro de 2007 foi seleccionada, xunto a outras 19 poboacións do vello continente, para formar parte da película documental Pobos de Europa.

## Demografía
## Véxase tamén 
### Ligazóns externas 
*Páxina oficial de Zafra
Teatro Coliseo Noela

O **Teatro Coliseo Noela** é un teatro noiés inaugurado en 1921 no que se realizan representacións teatrais, concertos, cinema, congresos, e danza.

## Historia
Sito na vila coruñesa de Noia e con capacidade para 342 persoas, o Teatro Coliseo Noela construíuse a iniciativa de 3 particulares e inaugurouse o 24 de abril de 1921.

Até o ano 1966 o edificio destinarase a zarzuelas, concertos, teatro e conferencias. Ese ano o edificio alúgase e durante vinte anos servirá como cine até o seu peche en 1986.

Despois, a través de xestións feitas polo Concello, conseguiuse financiamento para a compra do edificio e restaurouse seguindo un proxecto do arquitecto Juan Roade Rodríguez. Tras a rehabilitación, o edificio abriu as súas portas de novo o 23 de xullo de 1999.
Nichinan, Miyazaki

**Nichinan** (日南市, にちなんし, *Nichinan-shi*) é un concello da prefectura de Miyazaki no Xapón. Está situado ao sueste da rexión de Kyūshū e ao sur da prefectura, na illa de Kyūshū. A súa superficie é de 536,12&nbsp;km², a poboación é de 57.979 habitantes (2009) e ten unha densidade de poboación de 108 h/km².

O concello de Nichinan limita cos concellos de Kushima, Miyakonojō, Mimata, Miyazaki e Kiyotake.

## Cidades irmandadas 
*  Naha, prefectura de Okinawa, Xapón (1969).
*  Portsmouth, Nova Hampshire, Estados Unidos (1985).
*  Inuyama, prefectura de Aichi, Xapón (2000).
Castro de Moreira

miniatura|dereita|270px|Castro de Moreira, *"A Coroa"*
O **Castro de Moreira**, situado na aldea de Moreira (parroquia de Lamas de Moreira, A Fonsagrada) está localizado na parte sur do monte Entrecotos a unha altitude de 633 metros. Coñécese comunmente na vila como *A Coroa*.

## Características 
Está conformado por un recinto interior (ou croa) de 75 metros de diámetro, arrodeado dun conxunto de parapetos e fosos (conta con tres parapetos na parte occidental e dous na oriental). A faldra norte corresponde a unha pendente do terreo da zona, que se considera coma unha defensa natural da localización. Na parte sur está o acceso que utilizan os veciños para chegar ao castro, polo que se considera esta ruta coma a entrada orixinal ao mesmo.

Desde este alto pódense divisar outros castros da zona. Esta boa visibilidade fai pensar que no seu día a fortificación puido ser utilizada coma unha base de control sobre o territorio. Pola contra, non se atopou polo momento neste recinto ningún tipo de resto arqueolóxico.

## Notas
Lamas de Moreira

Como topónimo **Lamas de Moreira** pode referirse a:

;En Galiza
***Lamas de Moreira**, parroquia do concello da Fonsagrada;
****Lamas de Moreira**, lugar de dita parroquia.

## Véxase tamén
### Outros artigos
República de Vietnam do Sur

O Goberno Revolucionario Provisional da **República de Vietnam do Sur** (Chính Phủ Cách Mạng Lâm Thời Cộng Hòa Miền Nam Việt Nam) foi un goberno comunista formado pola Fronte de Liberación Nacional do Vietnam, máis coñecido como *Vietcong*, en 1969, xurdido en oposición ao anticomunista, apoiado polos Estados Unidos de América, de Vietnam do Sur. Na meirande parte da súa existencia operou só coma un goberno no exilio e non presentou ningún problema para a autoridade do goberno survietnamita. Durou até o ano 1976, cando Vietnam do Norte e o Goberno Revolucionario Provisional xuntáronse dando lugar á República Socialista de Vietnam.

zh-min-nan:Lâm Oa̍t-lâm Kiōng-hô-kok
Big Crunch

O ***Big Crunch*** (*grande implosión*) é unha teoría cosmolóxica sobre a fin do universo.

## Características 
Esta teoría propón que, tralo *big-bang*, o universo comezou unha fase de expansión (que aínda continúa hoxe), pero que esta expansión comezará a desacelerarse e chegará un punto no que a gravidade será máis forte cá enerxía da explosión e o universo comezará unha fase de contracción.

Durante a fase de contracción, as galaxias comezarían a desplazarse de novo cara ao centro do universo e comezarían a chocar unhas coas outras, inda que as colisións entre estrelas non serían frecuentes debido á gran separación que hai entre elas mesmo dentro das propias galaxias. A temperatura do universo comezaría a aumentar pola proximidade das estrelas e a acumulación de enerxía nun espazo cada vez máis pequeno. As estrelas e estruturas planetarias comezarían a desaparecer non só polas colisións (cada vez máis frecuentes conforme a acumulación de materia sexa maior no centro do universo), se non que a elevadísima temperatura do baleiro acabarían por impedirlles que realicen a fusión nuclear.

Logo destruiríanse os enlaces moleculares, os átomos e os nucleóns, quedando unicamente quarks e fotóns (cando as partículas se atopan a grandes temperaturas non poden formar enlaces de ningún tipo)

Os buratos negros tamén colisionarían e chegaría un punto no que só existiría un único burato negro supermasivo que absorbería toda a materia do universo.

A partir desta teoría, xorde a idea de que o universo é cíclico (ata o punto de que algúns científicos propoñen que, na fase de contracción, o tempo correría en sentido contrario ó da actual fase de expansión), pois ese gran burato negro volvería colapsar orixinando un novo *Big Bang* e o reinicio do universo, sen variar ningunha das leis físicas.

Pola contra, os científicos descubriron recentemente que o universo non se está contraendo, nin sequera reducindo a velocidade de expansión. Ademais, o descubrimento da enerxía escura (que supón o 73% do total de materia e enerxía do universo, mesmo sen coñecerse aínda abondo) deixa practicamente obsoleta a teoría do *Big Crunch*, dando lugar a outras coma o *Big Freeze* ou o *Big Rip*.
Aleksandr Khalifman

**Aleksandr Valerevich Khalifman** (en ruso *Александр Валерьевич Халифман*), nado o 18 de xaneiro de 1966 na Unión Soviética, é un xogador de xadrez ruso.

É Gran Mestre Internacional desde 1990 e campión do mundo para a FIDE no período 1999 - 2000.
Kashiwara

**Kashiwara** (柏原市, かしわらし, *Kashiwara-shi*) é un concello xaponés da prefectura de Osaca. Está situado ó leste da prefectura, na zona da provincia histórica de Kawachi, no centro da rexión de Kinki, e no centro da illa de Honshu. A súa superficie é de 25,39&nbsp;km², a poboación é de 75.169 habitantes (2009) e ten unha densidade de poboación de 2.960 hab./km².

O concello de Kashiwara limita cos concellos de Habikino, Fujiidera, Yao (que son da prefectura de Osaca); de Sangō, Ōji e Kashiba (que son da prefectura de Nara).

## Véxase tamén 
### Ligazóns externas 
* Sitio web oficial da cidade de Kashiwara .
* Sitio web oficial da cidade de Kashiwara .
Tondabayashi

**Tondabayashi** (富田林市, とんだばやしし, *Tondabayashi-shi*) é un concello xaponés da prefectura de Osaca. Está situado ao sueste da prefectura, na zona sur da provincia histórica de Kawachi, no centro da rexión de Kinki, e no centro da illa de Honshu. A súa superficie é de 39,66&nbsp;km², a poboación é de 120.913 habitantes (2009) e ten unha densidade de poboación de 3.050 hab./km².

O concello de Tondabayashi limita cos concellos de Sakai, Ōsakasayama, Kawachinagano, Chihayaakasaka, Kanan, Taishi e Habikino.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Tondabayashi  .
Anabela

**Anabela Braz Pires**, máis coñecida como **Anabela**, nada en Almada, Lisboa, o 22 de setembro de 1976, é unha cantante e actriz de teatro musical portuguesa. Participou no Festival de Eurovisión de 1993, representando ao seu país.

## Discografía 
* *Anabela*, 1991.
* *Encanto*, 1992.
* *A cidade, até ser dia*, 1993.
* *Primeiras Águas*, 1996. 
* *Origens*, 1999. 
* *Aether*, 2005.
* *Encontro*, 2006. (álbum en dueto con Carlos Guilherme)
* *Nós*, 2010.
Pico Aneto

O **Aneto** é a montaña máis elevada dos Pireneos, cunha altitude de 3404 metros sobre o nivel do mar, a segunda da Península Ibérica e a terceira de España. Forma parte do macizo da Maladeta e, situado na zona do val de Benasque, está constituído por terreos paleozoicos de natureza granítica e materiais mesozoicos.

Atópase situado no Parque Natural Posets-Maladeta, no municipio de Benasque, provincia de Huesca, comunidade autónoma de Aragón, en España. No seu cara norte, a partir dos 2.810 m aproximadamente, reside o maior glaciar dos Pireneos, cunhas 100 ha de superficie. Está, do mesmo xeito que moitos no mundo, en franca regresión como consecuencia do cambio climático. Calcúlase que nos últimos 100 anos perdeu máis da metade da súa superficie, e que en 30 ou 40 anos pode chegar a desaparecer.

## Notas
Veleta

300px|miniatura|Cima de Veleta desde a estación de esquí de Sierra Nevada. **Veleta** é, con 3.396 msnm, o terceiro cume máis alto da Península Ibérica e segunda da súa cordilleira. Está situado na provincia de Granada, en Andalucía (España), e pertence a Serra Nevada, na cordilleira Penibética.
Baixo a súa sombra, na zona denominada Corral del Veleta existe un zona de permafrost con xeo fósil que se estima da última glaciación, fai 13 mil anos de antigüidade, que demostra que Sierra Nevada foi unha zona glaciar activa ata que o glaciar do Corral del Veleta, se derritió completamente no verán de 1913. Desde entón, o glaciar máis meridional de Europa atópase no pico Gran Sasso, nos Apeninos, pero na cara norte do Veleta aínda hai neveros que permanecen todo o ano.

A súa silueta en forma de vela é moi característica e obsérvase desde Granada, polo que o Veleta é un dos picos máis fotografados do mundo, ao atoparse detrás da Alhambra. Nas súas saias atópase a estación de esquí de Sierra Nevada, en Pradollano, que comeza a 2.100 metros de altura e culmina preto da cima do Veleta. Xunto ao pico tamén se atopa o porto de montaña máis alto de Europa a 3.367 m de altura.
Atol Nukunono

**Nukunonu**, antes coñecida como **Nukunono**, é un atol das illas Tokelau, dependentes de Nova Zelandia. É o atol situado no medio do arquipélago. Ten unha poboación de menos de 400 habitantes. O atol mide uns 5&nbsp;km de ancho e uns 12&nbsp;km de longo.

A illa do nordés, Tokelau, é a que deu nome ao grupo. Hai unha poboación na illa de Nukunonu ao suroeste, que tamén se chama Nukunonu, e outra á beira, o illote de Motusaga. O ao redor da lagoa está libre de coral e poden acceder embarcacións a través do paso entre ambas as illas.

Nukunonu foi descuberto polo inglés Edward Edwards en 1791, e bautizouna como *Duke of Clarence*.
Posets

300px|miniatura|Vista do Pico Posets desde Estós.
O **pico Posets** ou **Punta de Llardana** é o segundo pico máis alto dos Pireneos, tras o Aneto. Ten unha altitude de 3.375 metros e atópase no norte da provincia de Huesca (Aragón). Forma parte da ruta dos 3 picos que o forman o Posets, o Perdiguero e o Aneto.
As rutas máis coñecidas de ascenso a Posets son:
* Desde o refuxio Angel Orús.
* Desde Viadós 
* Desde Estós 
* Ruta Crista das Espadas 
* Corredor Jean-Arlaud

## Véxase tamén 
### Ligazóns externas 
* O Pico Posets en camptocamp con descricións de vías de ascenso e itinerarios de esquí de travesía. 
* Ascensión ao pico de Posets 
* Ascensión ao Posets e ao Dente de Llardana desde o refuxio Anxo Orús 
* Ascensión ao Posets desde Viadós
Atol Fakaofo

**Fakaofo** é un atol das illas Tokelau, dependentes de Nova Zelandia. Ten unha poboación de menos de 500 habitantes, a illa máis poboada de Tokelau a pesar que antes era o máis poboado. O atol mide uns 5&nbsp;km de ancho e uns 12&nbsp;km de longo. Na illa esta a capital, onde reside o administrador das illas, Neil Walter.

A illa de Fakaofo, que está ao oeste, ten un poboado co mesmo nome de Fakaofo. Máis ao oeste, no extremo, se encuetra a illa de Fenua Fala, onde está a outra aldea da illa. Na aldea de Fakaofo poden ancorar as embarcacións. Hai un paso cara á lagoa onde as embarcacións poden entrar en caso de urxencia, e en Fenua Fala tamén se pode ancorar. A illa do extremo sur chámase Fenua Loa, a do extremo leste (nordés), Matagi; e a do norte, Mulfenua.

Fakaofo foi descuberto polo capitán francés Morvan en 1841. Antes coñecíase co nome de *Bowditch*. 
miniatura|esquerda|Vista de Fakaofo
## Véxase tamén
Haluro

Un **haluro** é un composto químico formado por un só átomo de calquera elemento (xa que os halóxenos reaccionan neste caso coa valencia 1) da táboa periódica (agás os gases nobres), e un número de átomos dun halóxeno (flúor, cloro, bromo, iodo, e, en ocasións, ástato) que é igual á valencia do elemento co que reacciona.

## Tipos de haluros
Existen dous tipos fundamentais de haluros:

*Cando un haluro reacciona cun metal, dá lugar a un **SAL NEUTRO** , no que o metal cede os seus electróns de valencia ó halóxeno, dando lugar a compostos coma o cloruro de sodio (NaCl) ou o fluoruro crómico (formado por seis átomos de flúor e un de cromo)
*Se o halóxeno reacciona cun non metal, entón dá lugar a un **SAL VOLÁTIL**, formado por enlaces de tipo covalente, en ocasións, os sales volátiles están formados por dous halóxenos (como é o caso do cloruro de bromo BrCl)
Michael McGoldrick

[miniatura|dereita|280px|Michael McGoldrick tocando unha [frauta irlandesa no Festival Intercéltico de Lorient de 2013.]]
**Michael McGoldrick** (Manchester, 1971) é un músico inglés de pais irlandeses que toca a frauta e a frauta irlandesa grave. É considerado como un dos mellores frautistas viventes no campo da música irlandesa. Tamén toca a gaita irlandesa.

## Traxectoria 
Foi membro de varias bandas influentes e é moi demandado como músico invitado. En 1994 gañou o premio da BBC á Tradición Nova, e en 2001 o de *Instrumentista do ano* nos premios de folclore da BBC Radio 2.

McGoldrick foi membro fundador dunha banda de rock celta, Toss the Feathers cando aínda estaba na escola. Tamén participou en Fleadhanna, con Dezi Donnelly e John Kelly. Fixo aparicións en varios festivais locais e nacionais e desenvolveu talleres de frauta/frauta irlandesa no Festival Folclórico de Cambridge e para Folworks na súa xira de concertos "Flutopía".

McGoldrick formou a banda Fluke! (máis tarde renomeada Flook) con Brian Finnegan e Sarah Allen en novembro de 1995. Tras unha xira abandonouna para perseguir outros proxectos. Foi un dos primeiros membros de Lúnasa e tocou nos seus dous primeiros álbums.

Uniuse a Capercaillie en 1997, tocou regularmente para o Afro-Celt Sound System e para a banda de Kate Rusby e agora ten a súa propia banda, Michael McGoldrick Band.

Gravou tres álbums en solitario: *Morning Rory*, *Fused* e *Wired*, nos que experimentou con outros xéneros musicais. O seu álbum *At First Light* con John McSherry (tamén ex-Lúnasa) retróuxoo ás súas raíces musicais.

## Ligazóns externas 
* Michael McGoldrick
* Crítica de *Fused*
* Crítica de *At First Light*
Neyagawa

**Neyagawa** (寝屋川市, ねやがわし, *Neyagawa-shi*) é un concello xaponés da prefectura de Osaca. Está situado ó suroeste da prefectura, na zona norte da provincia histórica de Kawachi, no centro da rexión de Kinki, e no centro da illa de Honshu. A súa superficie é de 24,73&nbsp;km², a poboación é de 238.556 habitantes (2009) e ten unha densidade de poboación de 9.650 hab./km².

O concello de Neyagawa limita cos concellos de Settsu, Moriguchi, Kadoma, Daitō, Shijōnawate, Katano, Hirakata e Takatsuki.

## Economía 
* Onkyo (オンキヨー株式会社).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Neyagawa .
Izumi, Ōsaka

**Izumi** (和泉市, いずみし, *Izumi-shi*) é un concello xaponés da prefectura de Osaca. Está situado no centro-sur da prefectura, na zona Senboku (significa norte da provincia histórica de Izumi), no centro da rexión de Kinki, e no centro da illa de Honshu. A súa superficie é de 84,98&nbsp;km², a poboación é de 180.952 habitantes (2009) e ten unha densidade de poboación de 2.130 hab./km².

O concello de Izumi limita cos concellos de Kishiwada, Tadaoka, Izumiōtsu, Takaishi, Sakai, Kawachinagano (que son da prefectura de Osaca); e Katsuragi (este último é da prefectura de Wakayama).

## Véxase tamén 
### Ligazóns externas 
* Sitio web oficial da cidade de Izumi .
Battlefield Band

**Battlefield Band** é un grupo de música tradicional escocesa creado en Glasgow nos anos 1970. A banda é coñecida pola súa combinación da gaita con outros instrumentos, e as súas mesturas de temas tradicionais con material novo.

## Membros 
* Alan Reid (teclados/guitarra/voz)
* Alasdair White (fiddle/tin whistle/banjo/bouzouki/Highland e small pipes/bodhran)
* Mike Katz (highland pipes/small pipes/chifres/baixo)
* Sean O'Donnell (voz, guitarras)

## Discografía 
* *Farewell to Nova Scotia (álbum)* (1976) (*ou Scottish Folk*)
* *Battlefield Band* (1977)
* ''Wae's me for Prince Charlie (álbum)* (1978)
* *At the Front* (1978)
* *Stand Easy* (1979)
* *Preview* (1980)
* *Home is Where the Van Is* (1980)
* *The Story So Far* (1982)
* *There's a Buzz* (1982)
* *Anthem for the Common Man* (1984)
* *On the Rise* (1986)
* *Music in Trust Vol 1* (1986)
* *After Hours: Forward to Scotland's Past* (1987)
* *Celtic Hotel* (1987)
* *Music in Trust Vol 2* (1988)
* *Home Ground - Directo desde Escocia* (1989)
* *New Spring* (1991)
* *Quiet Days* (1992)
* *Opening Moves* (1993)
* *Farewell to Nova Scotia (1CD)* (1996) (= *Scottish Folk* reeditado on CD)
* *Threads* (1995)
* *Across the Borders* (1997)
* *Live Celtic Folk Music* (1998)
* *Rain, Hail or Shine* (1998)
* *Leaving Friday Harbor* (1999)
* *Happy Daze* (2001)
* *Time and Tide* (2002)
* *Best of Battlefield 1976 - 2003*
* *Out for the Night* (2004)
* *The Road of Tears* (2006)
* *Dookin''' (2007)

## Ligazóns externas 
* Páxina oficial do grupo
Wakayama

**Wakayama** (和歌山市, わかやまし, *Wakayama-shi*) é un concello e cidade do Xapón, capital da prefectura de Wakayama. Está situado ao suroeste da rexión de Kinki, ao noroeste da prefectura, na illa de Honshu. A súa superficie é de 209,23&nbsp;km², a poboación é de 370.086 habitantes (2009) e ten unha densidade de poboación de 1.770 hab./km².

O concello de Wakayama limita cos concellos de Kainan, Kinokawa, Iwade (que son da prefectura de Wakayama); de Misaki e Hannan (que son da prefectura de Osaca).

## Universidades 
* Universidade de Wakayama (和歌山大学) - Universidade estatal.
* Universidade de medicina da prefectura de Wakayama (和歌山県立医科大学).
 
## Cidades irmandadas 
*  Bakersfield (1961).
*  Richmond (1973).
*  Jinan (1983).
*  Jeju (1987).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Wakayama .
* Wakayama City Tourist Association  .
* Waiker's Guide Map to Wakayama .
Lista de illas de Tuvalu

Tuvalu consta de nove illas separadas: seis atois e tres illas arrecife. Un atol consta normalmente de varios illotess: Tuvalu ten un total de 124 illas e illotes. Cada illa está rodeada por un arrecife de coral. Os atois pequenos e amplamente espallados de Tuvalu teñen un solo pobre e unha superficie total de só  facendo de Tuvalu o cuarto país máis pequeno do mundo. O nivel do mar no mareógrafo de Funafuti foi aumentando a un ritmo de 3,9 mm por ano, e determinouse que o o aumento do nivel do mar está a facer que se transfira máis enerxía das ondas polas superficies dos arrecifes , que tendeu a empuxar máis area nas costas das illas, aumentando a superficie terrestre das illas. Durante un período de catro décadas, houbo un aumento neto da superficie terrestre dos illotes do 2,9% (73,5 ha), aínda que os cambios non foron uniformes: preto de 74% deles aumentou de tamaño e preto do 27% diminuíu de tamaño.

A illa máis pequena, Niulakita, estaba desabitada ata que foi colonizada por habitantes de Niutao en 1949.

## Illas de Tuvalu
As illas de Tuvalu están espalladas entre a latitude do 5° ata o 10° sur e a lonxitude do 176° ao 180°, ao oeste da Liña internacional de cambio de data.

O nome, Tuvalu, significa "oito xuntos" en tuvaluano.

Os Arrecifes de coral de Tuvalu consisten en tres illas arrecifes e seis atois, que conteñen aproximadamente de  de plataformas de arrecifes. As illas dos arrecifes teñen unha estrutura diferente á dos atois, e quizais descríbanse mellor como "plataformas de arrecife", xa que son pequenas plataformas tabulares que carecen da lagoa de auga salgada que normalmente se atopa nas illas dos arrecifes. As plataformas dos arrecifes teñen un bordo completamente pechado de terra seca e o bordo rodea os restos dunha lagoa, pero estes restos da lagoa non teñen conexión co mar aberto e tenden secar a medida que os restos de coral se acumulan neles ao longo do tempo. Por exemplo, Niutao ten dous lagos salobres e salinos que son os restos degradados dunha antiga lagoa.

A illa máis pequena, Niulakita, que é a novena illa do arquipélago de Tuvalu, non estivo habitada continuamente. É de propiedade privada desde 1944, cando a administración da colonia de Illas Gilbert e Ellice comprou a illa e concedeu a xente de Vaitpupu permiso para establecerse alí. Porén, en 1949, unha administración sucesora tomou a controvertida decisión de expulsar aos vaitupuanos de Niulakita e facer que os residentes de Niutao se asentasen alí, porque se consideraba que Niutao estaba superpoboada. Niulakita é un distrito do goberno local independente, pero está administrado como parte de Niutao e está representado no Parlamento de Tuvalu por membros da circunscrición electoral de Niutao.

Polo menos 11 illas están habitadas, as illas maiores dos nove atóis, máis dúas illas de Funafuti. Tuvalu ten códigos ISO 3166-2 definidos para 1 concello (Funafuti) e 7 consellos insulares. Niulakita, que agora ten o seu propio consello insular, non figura na lista xa que se administra como parte de Niutao.

## Notas
;Referencias

## Véxase tamén
### Bibliografía
### Outros artigos
### Ligazóns externas
Arzachena

**Arzachena** é un concello italiano da provincia de Olbia-Tempio, na rexión de Sardeña. Ten 12.882 habitantes (en 2008) e esténdese por unha área de 228&nbsp;km², cunha densidade de poboación de 56 hab/km².

Fai fronteira cos concellos de: Luogosanto, Luras, Olbia, Palau, Sant'Antonio di Gallura e Tempio Pausania.

## Ligazóns externas 
* Páxina oficial do Concello
Bitti

**Bitti** é un concello italiano da provincia de Nuoro, na rexión de Sardeña. Ten 3307 habitantes (en 2004) e esténdese por unha área de 216&nbsp;km², cunha densidade de poboación de 15 hab/km².

Fai fronteira cos concellos de: Alà dei Sardi (SS), Buddusò (SS), Lodè, Lula, Nule (SS), Onani, Orune, Osidda e Padru (SS).

## Ligazóns externas 
* Páxina oficial do Concello
Bonorva

**Bonorva** é un concello italiano da provincia de Sassari, na rexión de Sardeña. Ten 3.883 habitantes (en 2006) e esténdese por unha área de 149&nbsp;km², cunha densidade de poboación de 26 hab/km².
Fai fronteira cos concellos de: Bolotana (NU), Bono, Bottidda, Cossoine, Giave, Illorai, Ittireddu, Macomer (NU), Mores, Nughedu San Nicolò, Semestene e Torralba.

## Ligazóns externas
*Páxina oficial do Concello
Bosa

**Bosa** é un concello italiano da provincia de Oristano, na rexión de Sardeña. Ten 7.972 habitantes (en 2004) e esténdese por unha área de 135&nbsp;km², cunha densidade de poboación de 58 hab/km².

Fai fronteira cos concellos de: Magomadas, Modolo, Montresta, Pozzomaggiore (SS), Suni e Villanova Monteleone (SS).

## Ligazóns externas
*Páxina oficial do Concello
Carbonia

**Carbonia** é un concello italiano da provincia de Carbonia-Iglesias, na rexión de Sardeña. Ten 30.081 habitantes (en 2008) e esténdese por unha área de 145&nbsp;km², cunha densidade de poboación de 207 hab./km².

Fai fronteira cos concellos de Gonnesa, Iglesias, Narcao, Perdaxius, Portoscuso, San Giovanni Suergiu e Tratalias.

## Véxase tamén
### Ligazóns externas
* Páxina oficial do Concello
Cuglieri

**Cuglieri** é un concello italiano da provincia de Oristano, na rexión de Sardeña. Ten 3.015 habitantes (en 2004) e esténdese por unha área de 120&nbsp;km², cunha  densidade de poboación de 25 hab/km².

Fai fronteira cos concellos de: Narbolia, Santu Lussurgiu, Scano di Montiferro, Seneghe, Sennariolo e Tresnuraghes.

## Ligazóns externas
*Páxina oficial de Cuglieri